NaiveNeuron/SloPal huggingface dataset:
Baránik, Alojz, poslanec NR SR (2020-07-23):
Ďakujem pekne. Pán kolega Kamenický je taký, by som povedal, sofistikovaný klamár. Hovorí veci také, ktoré znejú veľmi oduševnene, cíti sa byť ako keby dotknutý, avšak realita je iná. Realita je taká, že keď povieme, že kradnete, pán bývalý minister, nemyslíme tým to, že idete niekomu alebo štátu do trezoru a že si odtiaľ zoberiete peniaze, ktoré nie sú vaše, to tak nie je a vy to viete. To je o tom, že všetky, prakticky všetky zákazky v oblasti informačných technológií sú predražené od desať, teraz počúvajte, od desať do stonásobku. Stonásobku. Bolo to tu aj spomenuté, ale ja mám informácie, že zákazky v oblasti informačných technológií sú predražené až do stonásobku. To je váš obor, takto sa kradne. A to nie je o tom, že by niekto si vybral hotovosť zo sejfu a ukradol ju, odniesol ju na fúriku domov. To nie je o tom. To je o tom, že, áno, jasné, to je jeho, to si on berie, v poriadku, odklepneme mu to. Tomuto sa hovorí kradnutie. Keď vy hovoríte o tom, že niekto z terajšej vlády je nekompetentný, vy to naozaj myslíte vážne, ja viem, lebo pre vás byť kompetentný je vedieť kradnúť tak, ako ste vy kradli doteraz. To je u vás kompetentnosť. My si nikdy neporozumieme, je zbytočné, aby sme vás tu vôbec počúvali, vy hovoríte veci, ktoré v podstate nás nezaujímajú, pretože sa nikdy nestretneme v tom istom vesmíre, pokiaľ ide o to, ako sa má riadiť štát.
Dostál, Ondrej, poslanec NR SR (2019-10-17):
Ďakujem, pani ministerka, za stručnú odpoveď a chcem sa ale teraz spýtať v kontexte toho, čo vieme o názoroch, vyjadreniach a pôsobeniach pána Tibora Gašpara, či si myslíte, že bol správnym človekom na mieste policajného prezidenta. Ak nie, tak prečo tam bol teda tak dlho? A či teda z vašej strany bol správny krok, že ste si ho zobrali ako poradcu po tom už, čo, čo bolo známe, aké pomery panujú v Policajnom zbore?
Paška, Pavol, predseda NR SR (2013-10-18):
(Hlasovanie.) 140 prítomných, 89 za, 1 proti, 49 sa zdržalo, 1 nehlasoval. Schválili sme novelu zákona 475 o výkone trestu. Ešte jedno hlasovanie, pán poslanec, v druhom čítaní o zákone č. 221 o výkone väzby, tlač 656. (Hlasovanie o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby v znení neskorších predpisov , tlač 656.)
Hrnčiar, Andrej, podpredseda NR SR (2018-12-05):
Pýtam sa, či sa chce prihlásiť niekto do rozpravy ústne. (Reakcia navrhovateľa.) Aha, pardon. Takže päť faktických poznámok. Nech sa páči, pán poslanec Baránik.
Grendel, Gábor, podpredseda NR SR (2020-07-15):
S reakciou na faktické poznámky, pán poslanec Žiak.
Kotleba, Marian, poslanec NR SR (2021-10-27):
Pán poslanec, pán poslanec Kazda, vy, ako to už musí byť prejav totálnej personálnej krízy v koalícii, keď vy to tu máte obhajovať. A ja som sa dopočul, že vy ste členom hospodárskeho výboru, tak potom sa nečudujme, že sa Slovensko blíži k totálnej tragédii. Pán poslanec Kazda, veď vy ste predviedli dokonalú schizofréniu. Vy ste povedali, že ceny elektriny pôjdu hore, lebo dopyt a ponuka. A vláda s tým nič nevie robiť. Ale hlavne, že do dvoch rokov idete zatvoriť, pán poslanec, elektráreň v Novákoch a tým idete dopyt zvýšiť o ďalších 6 %. A pokiaľ ja viem, tak ak zvýšite dopyt o 6 %, tak asi cena neklesne. Čiže vy ste sami priznali, že sa v podstate pripravujete na zvýšenie cien energií pre ľudí a že je vám to vlastne šuma-fuk. A, pán poslanec Kazda, vy by ste mali zvážiť svoju účasť v hospodárskom výbore, ak nechápete, že zatvorenie dvoch blokov Jadrovej elektrárne v Jaslovských Bohuniciach ovplyvnilo ceny energií na Slovensku, pretože keby sme vďaka prašivej Európskej únii tie dva bloky – a, samozrejme, zradným vládam – tie dva bloky nezatvorili, tak sme dnes energeticky sebestační a nemusíme tu v nejakých virtuálnych burzách kupovať nejakú virtuálnu elektrinu, ale si ju vyrábame sami a môžme ju dávať za regulované a dotované ceny ľuďom, takže elektrika na Slovensku by mohla byť za 10-20 % toho, čo je dnes, lenže to vy nepochopíte, pretože pre vás je Brusel nové božstvo. A čo sa v Bruseli proste zamanie, tak to sa tu musí zrealizovať bez ohľadu na sociálne dopady. Pán poslanec Kazda, ste tam síce spravodajca, ale radšej buďte ticho, lebo zbytočne okrem toho, že vláda je úplne neľudská, tak sa ešte ukáže, že jej poslanci sú absolútne nekompetentní.
Dostál, Ondrej, poslanec NR SR (2024-01-24):
Pán poslanec Sulík, je to presne tak, ako si upozornil. A problém nie sú len jednotlivosti toho návrhu zákona, o ktorom máme rokovať v skrátenom legislatívnom konaní, ale aj ich kombinácia. Čiže nielen samotné zníženie výšky trestov za jednotlivé trestné činy vrátane trestov za korupciu, ale aj zmena hraníc výšky škody, zmena spôsobu ukladania trestov vrátane alternatívnych trestov, vrátane trestu odňatia slobody a následne aj to, ako to ovplyvní premlčacie lehoty, pretože tie veci navzájom súvisia a tie veci nie sú zjavné úplne na prvý pohľad a spolu vytvárajú veľmi nebezpečnú výbušnú zmes, ktorá zasiahne množstvo ľudí na Slovensku, zasiahne ich tak, že, samozrejme, že kriminálnici a páchatelia trestnej činnosti sa potešia, lebo budú mať nižšie tresty, oveľa nižšie tresty. Miesto trestu odňatia slobody dostanú buď podmienku, alebo finančný trest, alebo, alebo domáce väzenie. Ale mnohí z nich ani nakoniec nebudú odsúdení a nebude im udelený žiadny trest, lebo sa predĺžia premlčacie, premlčacie doby. A toto by bolo možné analyzovať, zistiť v riadnom legislatívnom procese. Takto je to v podstate naháňanie nejakého zajaca za chvost, pretože v skrátenom konaní toto nemožno zodpovedne urobiť. A to je aj zámerom skráteného legislatívneho konania, aby sme si to nevšimli.
Tabák, Romana, poslankyňa NR SR (2020-07-24):
Ďakujem veľmi pekne za všetky faktické poznámky. A, pán poslanec Mazurek, že, na konto Igora Matoviča, že uvidíme, ako to všetko dopadne, lebo zaňho budú hovoriť hlavne výsledky, lebo každý strom poznáme podľa ovocia. Pekný ve..., pekné ráno. (Povedané so smiechom.)
Laššáková, Jana, podpredsedníčka NR SR (2014-03-25):
Pán poslanec Martvoň, nech sa páči.
P. Hrušovský, predseda NR SR: (2004-10-28):
I. Hopta, poslanec: ... vážení prítomní ministri vlády Slovenskej republiky, vážené dámy, vážení páni, podľa § 129 zákona Národnej rady Slovenskej republiky č. 350/1996 Z. z. o rokovacom poriadku...
Glváč, Martin, podpredseda NR SR (2019-02-05):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Kotleba, nech sa páči.
Fronc, Martin, poslanec NR SR (2012-06-22):
Ďakujem pekne, pán predseda. Pán minister, ja si myslím, že je to mimoriadne vážna téma a možno, že v tejto chvíli na to nie je vhodná chvíľa, aby sme takto o tom debatovali. Ale predsa mi nedá. Ja som včera k tejto téme vystúpil, zhodou okolnosti vy ste zastupovali vládu, ste tam sedeli, a upozornil som na to. Možnože keby ste boli zareagovali, bolo by bývalo lepšie. Ale vecne. Je to mimoriadne vážne, pretože toto zoskupenie bolo už svoju predstavu predstaviť, bolo u predsedu Európskej rady a predstavilo mu svoj zámer. A stav eura v eurozóne je naozaj katalyzátorom, ktorý môže tie procesy mimoriadne urýchliť, preto som za to, aby aj z vašej iniciatívy, by bolo dobré, pán minister, keby ste vyvolali k tejto téme širšiu diskusiu na Slovensku, aby sa nestalo to, že zase budeme konať takpovediac zaskočení o päť minúť dvanásť. Ďakujem.
Čaplovič, Dušan, poslanec NR SR (2018-09-11):
Hlasovanie navrhujem o 17.00 hodine. Ďakujem pekne.
Danko, Andrej, podpredseda NR SR (2024-04-23):
Ďakujem. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce k rozprave zaujať stanovisko navrhovateľ? Áno.
Svrček, Miloš, poslanec NR SR (2023-02-01):
Teraz dajte, prosím, hlasovať o pozmeňujúcom návrhu podanom poslancom Pročkom.
Ježík, Jozef, poslanec NR SR (2014-06-25):
Ďakujem pekne. Dávam hlasovať o návrhu pani poslankyne Gibalovej.
Danko, Andrej, predseda NR SR (2017-06-19):
Ďakujem, pani poslankyňa. Na vystúpenie pani podpredsedníčky dve faktické. Uzatváram možnosť prihlásenia sa s faktickými. Pani poslankyňa Remišová, nech sa páči.
Grendel, Gábor, podpredseda NR SR (2021-09-29):
Pán poslanec Krupa v zmysle § 32 ods. 2 vás vyzývam, aby ste si nasadili rúško. S faktickou poznámkou pán poslanec Boris Susko.
Laššáková, Jana, podpredsedníčka NR SR (2012-09-11):
Na vystúpenie pána poslanca s faktickou poznámkou pán poslanec Poliačik, pán poslanec Zajac. Končím možnosť prihlásiť sa s faktickými poznámkami. Pán poslanec Poliačik.
Hrušovský, Pavol, podpredseda NR SR (2011-06-28):
Panie poslankyne, páni poslanci, budeme hlasovať v treťom čítaní o návrhu, ktorý pán prezident vrátil na opätovné prerokovanie, ako o celku. Prezentujme sa a hlasujme o návrhu so schválenými pripomienkami, ktoré... (Prerušenie vystúpenia spravodajkyňou.)
Bugár, Béla, podpredseda NR SR (2011-07-12):
Nech sa páči, prezentujme sa a hlasujme o návrhu pani poslankyne Blahovej. (Hlasovanie.) Prítomných 143 poslancov, za 78, proti 51, 14 sa zdržali hlasovania. Konštatujem, že tieto návrhy boli schválené.
Pellegrini, Peter, predseda NR SR (2015-10-02):
Nie, (smiech v pléne) v tomto prípade určite nie, pán poslanec. Možno niekedy nabudúce. Pán poslanec Poliačik teraz uvedie hlasovanie v prvom čítaní o návrhu poslancov Lipšica a Horváthovej na vydanie zákona, ktorým sa mení a dopĺňa školský zákon, tlač 1659, bod 138 schváleného programu. [Hlasovanie o návrhu poslancov Národnej rady Slovenskej republiky Daniela Lipšica a Evy Horváthovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1659.]
Laššáková, Jana, podpredsedníčka NR SR (2015-10-30):
S reakciou pán poslanec Osuský, nech sa páči.
Pellegrini, Peter, predseda NR SR (2015-09-30):
Prezentujme sa a hlasujme o tom, že tento návrh zákona prerokujeme v druhom čítaní.
Pamula, Peter, poslanec NR SR (2019-12-05):
Ďakujem. Vážený pán predsedajúci, v rozprave vystúpili traja poslanci. Boli podané štyri pozmeňujúce a doplňujúce návrhy. Teraz pristúpime k hlasovaniu o pozmeňujúcom a doplňujúcom návrhu zo spoločnej správy. Spoločná správa obsahuje jeden bod. Dajte, prosím, hlasovať o bode s odporúčaním gestorského výboru schváliť.
Blanár, Juraj, podpredseda NR SR (2021-10-21):
Pán poslanec Beluský, môžete reagovať.
I. Farkas, poslanec: (2004-05-12):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade s návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, o finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve EÚ problematika návrhu zákona nie je upravená. Návrh sa nedotýka prioritných oblastí uvedených v článku 70 Európskej dohody o pridružení a v článku 81 upravujúcom oblasť životného prostredia. Problematika vládneho návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky zo 6. apríla 2004 č. 652 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady a Výbor Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný vládny návrh zákona prerokovali v lehote do 11. júna 2004 a gestorský výbor do 14. júna 2004. Ďakujem.
B. Bugár, podpredseda NR SR: (2003-10-22):
Teraz dávam slovo spravodajcovi, ktorého určil navrhnutý gestorský výbor, výbor pre hospodárstvo, privatizáciu a podnikanie, pánu poslancovi Marošovi Kondrótovi. Nech sa páči.
Blanár, Juraj, podpredseda NR SR (2022-06-23):
Príjemné dobré ráno, pre niektorých už dobrý deň prajem. Vážené panie poslankyne, páni poslanci, vážený pán minister, otváram siedmy rokovací deň 66. schôdze Národnej rady Slovenskej republiky. Dovoľte mi, aby som vás informoval o tom, že ktorí poslanci požiadali o ospravedlnenie neúčasti na dnešnom rokovacom dni. Sú to títo páni poslanci a pani poslankyňa: Marek Hattas, Erik Ňarjaš, Alexandra Pivková, Marián Saloň. Na zahraničnej pracovnej ceste sú poslanci Martin Beluský a Miroslav Žiak. Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento vládny návrh zákona je pod číslom parlamentnej tlače 976. Spoločná správa výborov je pod parlamentnou tlačou č. 976a. Poprosím teraz pána ministra zdravotníctva Slovenskej republiky Vladimíra Lengvarského, aby tento vládny návrh zákona uviedol a odôvodnil. Nech sa páči, pán minister.
Bugár, Béla, podpredseda NR SR (2017-09-14):
Ďakujem pekne. Teraz odovzdávam slovo spravodajcovi. Pán poslanec, nie, nie, tam musíte (reakcia predsedajúceho na predkladateľa, ktorý si sadol na miesto spravodajcu). Takže teraz odovzdávam slovo z výboru určenému spravodajcovi, pánovi poslancovi Hegerovi. Nech sa páči.
Sulík, Richard, predseda NR SR (2011-03-25):
Pán poslanec Rafaj.
Ďuriš Nicholsonová, Lucia, podpredsedníčka NR SR (2017-09-06):
Ďakujem pekne, pán spravodajca. Otváram všeobecnú rozpravu. Dostala som jednu písomnú prihlášku od pani poslankyne Jurinovej. Nech sa páči, pani poslankyňa, máte slovo.
Pellegrini, Peter, predseda NR SR (2015-07-02):
Ďakujem veľmi pekne, pán podpredseda. S reakciou na vaše vystúpenie štyria páni poslanci. Končím možnosť prihlásiť sa s faktickou poznámkou. Pán poslanec Hlina ako prvý, nech sa páči.
Kaliňák, Robert, podpredseda vlády a minister vnútra SR (2013-12-12):
Opäť môžem, keďže doplňujúcu otázku a v tejto chvíli zastupujem predsedu vlády Slovenskej republiky, a môžem skôr pridať iba osobný názor v tejto veci, je, že ten legislatívny rámec je dlhodobo príbuzný tomu vývoju, ktorý na Slovensku je. A myslím si, že ten priestor, kde naozaj je cesta k tomu, aby tá tendencia bola ďalej taká uspokojivá ako doteraz, je v oblasti výchovy a prevencie. Mnohé rozhodnutia a zákonné úpravy, ktoré niečo zakážu a nechcem si brať príklad z Írska alebo kdekoľvek, sú naozaj častokrát vo veľkej miere kritizované zo strany tých, ktorí chcú mať slobodnú voľbu. Čiže z môjho pohľadu, ak chceme urobiť v tejto veci viacej, naozaj to má byť práve ten smer, kde podľa mňa je ešte priestor a to je práve výchova a prevencia v tejto oblasti. A na druhej, vytváranie dobrých sociálnych podmienok pre to, aby nikdy nebolo otázkou pri umelom prerušení tehotenstva ekonomický faktor. To je asi najpodstatnejšie. To je najpodstatnejšie, že v tomto prípade je dôležité, aby táto otázka nezaznievala pri rozhodovaní. A to je vec, ktorú môžeme všetci riešiť bez toho, aby sme upravovali legislatívu, ale tie podmienky spoločne smerom k zákazom, ale vytvárali tie podmienky, ktoré sú lepšie. Medzi ne patrí aj práve ochrana, medzi ne patrí aj ochrana napríklad pracovno-právna pre tehotné matky, ktoré majú sa kam po skončení materskej dovolenky vrátiť. Ďakujem pekne. (Potlesk v sále.)
Grendel, Gábor, podpredseda NR SR (2021-12-09):
Stanovisko Najvyššieho kontrolného úradu Slovenskej republiky k návrhu štátneho rozpočtu na rok 2022 prednesie pán predseda Najvyššieho kontrolného úradu Karol Mitrík, prosím ho, aby uviedol stanovisko pod tlačou 751. (Rokovanie o Stanovisku Najvyššieho kontrolného úradu Slovenskej republiky k návrhu štátneho rozpočtu na rok 2022 , tlač 751.)
Bagačka, Michal, poslanec NR SR (2014-11-09):
Ďakujem pekne za slovo. Ja tiež by som, Martin, chcel hlavne teda oceniť kultivovanosť prejavu, samozrejme, určite na rôzne otázky môžeme mať rôzne názory, ale stopercentne s tebou súhlasím, že by sa to nemalo robiť mnohokrát s krvavými očami a s penou na ústach. Ale na rozdiel od teba si myslím, že tá loptička je kúštik viac na vašej strane. Ďakujem.
P. Paška, predseda NR SR: (2008-05-14):
Pán poslanec Slafkovský bude spravodajca. Takže ho poprosím o informácie k uvedenému návrhu.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 125 poslancov, za 103, proti žiadny, zdržalo sa 21, nehlasoval 1. Uvedený návrh sme schválili.
Grendel, Gábor, podpredseda NR SR (2022-05-04):
Ďakujeme za informáciu. Prerušujem rokovanie o tomto bode programu. Nasleduje druhé čítanie o návrhu poslancov Národnej rady Slovenskej republiky Jaroslava Karahutu a Jozefa Lukáča na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 852, spoločná správa výborov má tlač 852a. Dávam slovo poslancovi Jaroslavovi Karahutovi, aby návrh zákona odôvodnil. Keďže tu pána poslanca Karahutu nevidím, nevidím tu ani spravodajkyňu pani poslankyňu Máriu Šofranko, nemôžme tento bod prerokovať. Ďalším bodom je druhé čítanie o návrhu poslancov Národnej rady Slovenskej republiky Lukáša Kyselicu, Jany Majorovej Garstkovej, Radovana Slobodu, Miroslava Žiaka a Miloša Svrčeka na vydanie zákona, ktorým sa mení zákon č. 8/2009 o cestnej premávke a o zmene a doplnení niektorých zákonov v znení neskorších predpisov . Návrh zákona je pod tlačou 928, spoločná správa výborov má tlač 928a. Dávam slovo pánovi poslancovi Lukášovi Kyselicovi, aby návrh zákona odôvodnil.
Matovič, Igor, poslanec NR SR (2014-11-09):
Pán minister, sklamali ste ma. Doteraz som vás považoval za to lepšie v SMER-e. Počul som a viem o tom, že máte dlhodobo vnútri v SMER-e vy osobne veľký problém so kšeftami Pavla Pašku v zdravotníctve. Dnes ste schopný sem prísť a obhajovať túto zlodejinu. Sklamali ste ma na plnej čiare a myslím si, že aj ostatných slušných ľudí v SMER-e, ktorí určite takí aj tam sú. A tak isto aj ostatných slušných voličov vládnej strany SMER, ktorí určite takí sú. Hlboko som sa vo vás sklamal. Keď hovoríte, že odovzdáte Slovensko v lepšom stave, ako ste ho prebrali, tak ja vám poviem, v akom ho odovzdáte. Dnes po šesť a pol roku, čo vládnete Slovensku, ste zvýšili dlh Slovenska o 22 mld. eur. 22 mld. eur je 660 mld. korún, 660 mld. korún je 660-tisíc mil. korún a to znamená, že za túto sumu, ktorú ste zavesili na krk našich detí a vnúčat, sme mohli postaviť 660-tisíc trojizbových bytov. Inak povedané, za necelých sedem rokov ste boli schopní spáchať dlh, v podstate okradnúť ľudí tejto krajiny o 660-tisíc trojizbových bytov. Inak povedané, ak by ste nevládli, ak by ste sa zodpovedne správali k tomuto štátu, ktorý vám ľudia vo voľbách zvolili, každý pár, ktorý by sa zosobášil najbližších 15 rokov, mohol mať zadarmo od štátu na začiatok venovaný trojizbový byt. Toto je spravovanie Slovenskej republiky stranou SMER – sociálna demokracia. Toto je podľa vás zodpovedné hospodárenie štátu, toto je podľa vás odovzdanie Slovenska v lepšom stave, ako ste ho prebrali. Každá rodina mohla mať do vienka zadarmo trojizbový byt. Ani jedna rodina sa nemusela celý život zadlžiť hypotékou a mohla si žiť dobrý život, ale vám ide o vašich kamarátov zbohatlíkov, ktorým tunelujete štát.
Číž, Miroslav, doterajší podpredseda NR SR (2010-07-08):
Pán poslanec Ján Figeľ.
P. Hrušovský, predseda NR SR: (2005-10-27):
(Hlasovanie.) 126 prítomných, 93 za, 33 sa zdržalo. Návrh sme schválili. Prosím ďalší návrh.
Mihál, Jozef, podpredseda vlády a minister práce, sociálnych vecí a rodiny SR (2011-07-12):
Jeho diskusný príspevok tým pádom tak akosi stráca hodnotu, keď táto, tento elementárny matematický úkon mu robí problém. Čiže zdôrazňujem, nemeníme rozsah nadčasov, aj naďalej platí, že zamestnávateľ môže nariadiť 150 hodín nadčasov a 250 ďalších hodín je možné využiť po dohode so zamestnancom presne tak, ako to bolo doteraz. Tam ide len o preformuláciu príslušných odsekov. O nič iné. Zmena je len v tom, že ďalších 150 hodín, čiže spolu 550 hodín nadčasov môže po dohode so zamestnávateľom a so zamestnancom využiť vedúci zamestnanec, manažér. Znova, v súlade s požiadavkami praxe. Pokiaľ ide o odbory, zrovnoprávnenie a tak ďalej, bolo to tu všetko povedané. Veľmi dobre to vystihla pani poslankyňa Blahová, ktorá vlastne citovala z dohody, ktorú uzatvorili odborári s politickou stranou SMER, či už v roku, neviem či 2008 alebo 2009 a potom ešte aj pred voľbami v roku 2010. No pozrite, keby som mal byť zamestnancom v nejakej firme, kde pôsobí povedzme odborové združenie KOVO, no v živote by som nevstúpil do týchto odborov, keď viem, že tieto odbory majú priamy vzťah na politickú stranu SMER. Veď odbory a politická strana to je niečo úplne iné. Predsa nemôže si niekto myslieť, že zamestnanci budú podporovať také odbory, ktoré majú takéto priame napojenie na politickú stranu. Či už je to SMER, alebo či by to bol ktokoľvek iný... Prosím vás, nedávajte mi to sem! (Reakcia na pokus opozície zavesiť transparent na rečnícku tribúnu.) Pán predseda, prosím, urobte tu poriadok!
Marcinková, Vladimíra, poslankyňa NR SR (2022-03-24):
Ďakujem, pán predsedajúci. V úvode, v skratke ide o to, aby sme uľahčili príslušníčkam Hasičského a záchranného zboru zosúladiť si svoje rodičovské povinnosti s pracovnými povinnosťami a vytvoriť im väčšiu flexibilitu v ich pracovnom prostredí. Týka sa to najmä tehotných príslušníčok hasičského zboru a príslušníčiek, ktoré majú deti mladšie, ako sú tri roky. Viac o detailoch tejto úpravy by som rada povedala v rozprave, do ktorej sa hlásim ako prvá. Ďakujem pekne.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145 poslancov, za 122, zdržalo sa 22 poslancov, 1 nehlasoval. Návrhy zo spoločnej správy sme schválili.
Sulík, Richard, podpredseda vlády a minister hospodárstva SR (2022-03-24):
Takto. To je jedna z možností, ktorá je už overená, ale nie je to jediná. Čo sa týka samotného... vy ste skončili s vašou doplňujúcou otázkou? Ten samotný Krivý Rog, viete, ono je to zamotané preto, lebo nikto netuší, čo príde, či ten konflikt bude tak plápolať, ako plápolá posledných osem-deväť dní, alebo či už tie strany dôjdu k rozumu a najmä teda ruská strana a uzavrú nejaké prímerie, alebo či bude konflikt eskalovať. Dnes máme dvadsiaty ôsmy deň konfliktu. Ja si myslím, že druhý alebo tretí deň si nikto z nás nevedel predstaviť, že také niečo nepredstaviteľné, ako je priama, skutočná, echtovná vojna tutok hneď za hranicou, že to bude trvať 28 dní. Čiže ja teraz akože budem už veľmi opatrný s tvrdeniami, no však do troch mesiacov čo majú zásoby, tak je to vybavené, a vôbec to nemusí byť vybavené, uvidíme. Ale ako som vám povedal, najväčší záujem má U. S. Steel preto, lebo tie ceny ocele sú rekordne vysoké. Minulý rok mali najvyšší zisk. Mali vari, ja neviem, 800 miliónov. Šialený zisk na ich pomery, čiže oni budú ako prví v tom chcieť ďalej pokračovať. Ja preto nemám obavu, že práve železná ruda by bol problém. Ak by aj došlo k výpadkom a potom sa to niekedy obnoví, tak tá kapacita toho dovozu, napríklad prekládky v Čiernej nad Tisou, je výrazne vyššia ako ich potreba. Čiže vedia pomerne rýchlo doplniť ten svoj sklad, ktorý si priebežne držia na troch mesiacoch. Ďakujem pekne.
P. Hrušovský, podpredseda NR SR: (2002-04-04):
Teraz dávam slovo pánovi poslancovi Hoffmannovi, ktorého poveril gestorský výbor, aby informoval Národnú radu o odporúčaní gestorského výboru o spôsobe prerokúvania tohto návrhu zákona v Národnej rade Slovenskej republiky. Pán poslanec, máte slovo. A. Hoffmann, poslanec: Vážený pán predsedajúci, vážený pán minister, kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil pri prvom čítaní k vládnemu návrhu zákona o sociálnom zabezpečení policajtov a vojakov a o zmene a doplnení niektorých zákonov (tlač 1379) ako spravodajca určený navrhnutým gestorským výborom Národnej rady Slovenskej republiky pre obranu a bezpečnosť. Úvodom vás chcem informovať o skutočnosti, že predmetný návrh bol doručený poslancom Národnej rady Slovenskej republiky dňa 22. februára 2002. Predseda Národnej rady Slovenskej republiky posúdil, že návrh zákona spĺňa náležitosti podľa § 70 ods. 1 zákona č. 350/1996 Z. z. o rokovacom poriadku Národnej rady Slovenskej republiky, a podľa legislatívnych pravidiel zaradil ho na rokovanie tejto 57. schôdze Národnej rady Slovenskej republiky v rámci prvého čítania. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a v § 68 zákona č. 350/1996 Z. z. o rokovacom poriadku, ako i náležitosti určené v legislatívnych pravidlách. Vážené panie poslankyne, vážení páni poslanci, uzákonením sociálneho zabezpečenia policajtov a profesionálnych vojakov, ich služobného pomeru, služobných platov a služobných príjmov spolu s materiálnym zabezpečením sa vytvárajú základné motivačné a garančné faktory ich neľahkej služby v prospech štátu a občanov. V súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky preto odporúčam Národnej rade prijať uznesenie o tom, že ho Národná rada Slovenskej republiky prerokuje v druhom čítaní. Prosím, pán predsedajúci, aby ste otvorili všeobecnú rozpravu k tomuto návrhu.
E. Angyalová, poslankyňa: (2005-03-21):
Ale napriek tomu  chcela by som vám prečítať nejaké citáty tých študentov, ktorí v tom prieskume písali svoje komentáre k tomu, aký majú postoj. Je tu asi štyridsať bodov, ktoré sú akože nesúhlasné stanoviská, potom je tu asi 25 takých, ktoré sú také neutrálne, a potom je tu 39, presne som ich spočítala, čo sú súhlasné. Takže medzi tými súhlasnými vám prečítam niektoré: „Nech zavedú spoplatňovanie, ale vtedy, keď na to rodiny budú pripravené. Ak bude fungovať hodnotenie kvality a rating vysokých škôl. Horná hranica je vysoká, stanovila by som maximálne 10-tisíc korún. Počkať rok, dva, platiť minimálnu sumu. Súhlasím, ale len ak bude možnosť získať dobre platenú prácu pri škole. Súhlasím, ale len v prípade istoty získania  zamestnania po skončení školy. Spoplatnenie áno, ale až o pár rokov, keď sa zlepší finančná situácia. Súhlasím, ak to bude do 7-tisíc na jeden rok.“ Tak by som vám mohla čítať ďalej a ďalej. Z 39 takzvaných súhlasných stanovísk iba deväť bolo bez takejto podmienky. Ak pán minister po tomto stále tvrdí, že študenti podporujú spoplatnenie, tak ja som asi z inej planéty. Podľa môjho názoru, pán minister, pretože nechcem rečniť ďalej, veľa vecí tu bolo povedané, podľa môjho názoru nejde o nič iné iba o skryté zdanenie, skryté, veľmi presné zdanenie, ale bez jasnej výšky, pretože sa to môže kumulovať podľa toho, či ste schopný, alebo neschopný to splácať, čiže to zdanenie je v neurčitej výške v čase rastúce, ktoré nemá akúkoľvek pridanú hodnotu, nič extra za to nedostávam, že v tejto chvíli sa začne platiť. Navrhujete tu platby iba s vierou, že sa to snáď už nejako samo spraví. Podľa môjho názoru sa to nespraví. Chcem vám povedať, že iní ministri bez ohľadu na to, či sme súhlasili, alebo nesúhlasili, sem prišli aspoň s takými reformami, ktoré zavádzali nejaké reálne štrukturálne zmeny, zaviedli desať vecí alebo päť vecí, pomenili systémy, pomenili väzby, pomenili subjekty a potom prišli a povedali, že no tak, ale za toto alebo za hento si treba platiť. Vy ste prišli a povedali ste, že platiť a nič iné. S týmto sa skrátka nedá súhlasiť. A viete, niekedy sa zamýšľam, že za tých posledných sedem rokov, čo ste vlastne na ministerstve robili, keď ste nám doniesli iba toto. Ďakujem pekne. (Potlesk.)
Dostál, Ondrej, poslanec NR SR (2023-12-22):
Ja k tomu istému, čo pán poslanec Grendel. Ja som pozorne počúval, a teda v dvoch bodoch nezodpovedá ústny prednes písomnému vyhotoveniu. Konkrétne, konkrétne ide o to, že v písomnom vyhotovení sa spomína, teda sa ministerstvo financií uvádza skratkou MF SR, pán poslanec prečítal alebo teda predniesol ´Ministerstva financií Slovenskej republiky´ a v časti Poistné a príspevky do poisťovní (620) za rok 2025 je tam suma 634 988, pán poslanec prečítal 634 988, čím teda vynechal slovo, slovo tisíc. Tak, ak teda už dbáme o to, aby ústne prednesenie zodpovedalo písomnému vyhotoveniu, tak teda upozorňujem, že v týchto dvoch bodoch ústne prednesenie pozmeňujúceho návrhu nezodpovedá písomnému vyhotoveniu. Ja si inak myslím, že by sme nemuseli k tomu pristupovať až takto rigidne, ale teda keďže včera ste nedali hlasovať o troch pozmeňujúcich návrhoch, ktoré trvali niekoľko hodín, a teda boli tam nejaké chyby, tak som dnes upozornil aj na nie závažné, ale teda chyby, ktoré včera pán Sedlák urobil vo svojom pozmeňujúcom návrhu, ktorý mal iba tri body, a tuto je vlastne prečítanie troch riadkov a jednej tabuľky a boli tam dve chyby, alebo teda chyby. Odlišnosti, odchylnosti od písomného vyhotovenia. Ak chcete, pokojne si to môžete nechať, nechať prehrať v zvukovom zázname, čiže nebolo to doslovne.
Hudacký, Ján, poslanec NR SR (2012-07-26):
Ďakujem pekne, pán podpredseda.
Paška, Pavol, predseda NR SR (2014-07-10):
Pán poslanec Brocka? (Reakcia z pléna.) Nie. Chcete zareagovať, pán poslanec Kuffa? (Reakcia z pléna.) Nie. Vyhlasujem obedňajšiu prestávku, poobede budeme pokračovať, samozrejme, o 14.00 hodine, kolegyne, kolegovia, pravidelným bodom hodina otázok a potom budeme pokračovať v rozprave. (Prerušenie rokovania o 12.03 hodine.) (Pokračovanie rokovania o 14.00 hodine.)
Laššáková Jana, podpredsedníčka NR SR (2012-12-18):
Pán poslanec, naozaj si myslím, že toto vôbec nepodporuje to vaše vystúpenie. Absolútne, naozaj. Nehnevajte sa, ako nesúhlasím s tým, aby ste tu robili takéto premietanie. Vôbec ako brala som, že, ale toto, toto absolútne my neriešime ani. My riešime stav v justícii.
Žiga, Peter, podpredseda NR SR (2024-06-20):
Na vaše vystúpenie päť faktických poznámok. Ako prvá pani poslankyňa Jaurová.
Pellegrini, Peter, predseda NR SR (2015-12-01):
Ďakujem pekne. Pán poslanec Přidal uvedie hlasovanie v prvom čítaní o návrhu poslancov Národnej rady Slovenskej republiky Jána Hudackého, Jozefa Bobíka a Pavla Zajaca na vydanie zákona o ochrane zraniteľných spotrebiteľov energií a o zmene a doplnení zákona č. 250/2012 Z. z. o regulácii v sieťových odvetviach v znení neskorších predpisov (tlač 1811, bod 102 schváleného programu). Nech sa páči.
Vaľová, Jana, poslankyňa NR SR (2012-05-09):
Ďakujem veľmi pekne. Ja si myslím, podporím v tom pána podpredsedu vlády, že osobný prístup alebo skúsenosť je veľmi dôležitá pri riešení problémov, pretože vtedy je pragmatická. Ak niečo poznáme, ak sme v nejakom probléme zainteresovaní, ak poznáme jeho aktérov a podobné veci, tak ho dokážeme riešiť ináč, ako keď to počujeme iba sprostredkovane od niekoho, kto má na ten problém úplne iný náhľad. Samozrejme, že treba aj tieto veci brať do úvahy, a preto otázka namieste na pani Nicholsonovú bola, či vôbec má takéto skúsenosti s takými ľuďmi alebo s nimi pracovala, alebo bola s nimi v užšom kontakte, pretože potom je ten človek určite viac zaangažovaný, a myslím si, že to povedal, aj keď nemám reagovať na predrečníka, aj pán Kuffa. A myslím si, že je to tak. Ďalej, pán podpredseda, máte pravdu, že tie opatrenia bývalej vlády nestáli zaveľa a musím povedať, že aj v meste Humenné pracujú terénni pracovníci, a nie je pravda, že môžu pracovať Rómovia. A to z toho dôvodu, že skutočne, Rómovia nemajú vzdelanie a bolo potrebné stredoškolské vzdelanie. Ja mám v osade, kde je tisícpäťsto Rómov, a musím povedať, že ideme teraz, pripravujeme tam školu, aby sme doplnili vzdelanie týmto Rómom, je jeden človek, ktorý má stredoškolské vzdelanie, a ten jediný môže byť ako sociálny pracovník. Ináč tam pracujú ľudia, ktorí nie sú Rómovia. A čo sa týka, ďalšie opatrenia, ktoré som spomenula, naozaj, pani Nicholsonová, neprirovnávajte, síce nemôžem na vás reagovať, alebo neprirovnávajte veci, ktoré sa nedajú prirovnať, ale skutočne, ten projekt, kde je privilegovaných niekoľko sto osád, kde je iba desať Rómov a môžu čerpať obrovské finančné prostriedky cez ROP-ku na stavbu komunitných centier, predškolských zariadení a podobné. Je to nehoráznosť, pretože ak by ste sedeli seriózne s primátormi a starostami, ako sedím ja a kde je veľké percento Rómov, a tí sa nemôžu zúčastniť kvôli tomu, že nemali vypracovaný komunitný plán a že si ich nikto z vlády nevybral, tak je to zarážajúce, pretože potom skutočne neodstraňujeme ani rozdiely, pretože skutočne tie osady by sa mali nejakým spôsobom rovnako začať uberať, rovnakou cestou. Ďakujem.
Osuský, Peter, poslanec NR SR (2015-06-19):
Ďakujem pekne, pani predsedajúca. Vážená snemovňa, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, tlač 1591. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy a za seba dodávam, že to považujem za krok správnym smerom. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015 od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, aby ste otvorili všeobecnú rozpravu. Ďakujem.
Hrušovský, Pavol, doterajší predseda NR SR (2012-04-04):
Panie poslankyne, páni poslanci, chcem sa vám srdečne poďakovať za dôstojný priebeh skladania poslaneckého sľubu, po ktorom prerušujem rokovanie ustanovujúcej schôdze. Budeme pokračovať v rokovaní o 14.30 hod. Poprosím teraz, aby ste povstali, pán prezident odchádza z rokovacej sály. (Odchod prezidenta SR Ivana Gašparoviča v sprievode predsedu NR SR Pavla Hrušovského.) (Prerušenie rokovania o 11.18 hodine.) (Pokračovanie rokovania o 14.21 hodine.)
Remišová, Veronika, poslankyňa NR SR (2017-03-24):
Ďakujem. Ja by som len pánovi Dostálovi možno na dovysvetlenie, že áno, mohli by sme tam dať aj neziskové organizácie, ktoré poberajú malé podpory. No z tej praxe na komunálnej úrovni – vlastne však v miestnom zastupiteľstve sme obaja – vieme, že často rozdávame dotácie neziskovým organizáciám 800 eur, 500 eur a myslím si, že je legitímne s veľkým objemom, že ak je riziko, poviem, že sprenevery finančných prostriedkov veľké, sú legitímne stanovovať pre tieto subjekty aj vyššie nároky. Preto tam bola stanovená tá hranica 100-tisíc eur. A čo sa týka tých, a naozaj tých organizácií nad 100-tisíc eur zas až tak veľa neni a tým malým to neublíži, kde by to na nich veľké administratívne nároky dávalo. Napríklad Čistý deň je nezisková organizácia. A tam vieme, že – aj naše kolegyne – tam sa nedalo dopátrať informácií. A oni by mali byť, pretože štát im dáva dotáciu na to, aby sa dobre starali o zraniteľné deti. Maják nádeje, s ktorým sa zaoberáme už druhý rok v miestnom zastupiteľstve, kde sa nemôžeme dopátrať informácií a odkiaľ vieme, že pán Rusko si z účtu posielal a financoval napríklad muzikály v Prahe. Ale nebránim sa ani rozšíreniu na ďalšie. To, čo ste spomínali, že keď neziskovky, prečo nie ďalšie a ďalšie? Určite áno. A si myslím, že je to debata správnym smerom, v ktorej by sme mali pokračovať.
A. Belousovová, podpredsedníčka NR SR: (2009-06-17):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy prihlásil len pán poslanec Richter. Končím možnosť podania ústnych prihlášok do rozpravy. Pán poslanec, máte slovo.
Zmajkovičová, Renáta, podpredsedníčka NR SR (2014-09-19):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy a vyhlasujem ju za skončenú a prerušujem rokovanie o tomto bode programu. Pokračujeme druhým čítaním o návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej . Návrh vlády je pod tlačou 1129 a spoločná správa výborov má tlač 1129a. Nech sa páči, pán minister, odôvodnite tento návrh vlády.
B. Bugár, podpredseda NR SR: (2005-09-23):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Ďakujem aj ministrovi, aj spravodajcovi. Budeme pokračovať teraz druhým čítaním o vládnom návrhu zákona o environmentálnom overovaní  a registrácii organizácií v schéme Európskeho spoločenstva pre environmentálne manažérstvo a audit a o zmene a doplnení niektorých zákonov (tlač 1159). Prosím ministra životného prostredia Slovenskej republiky Lászlóa Miklósa, aby vládny návrh zákona odôvodnil. Nech sa páči.
J. Kvorka, poslanec: (2006-10-18):
Pani poslankyňa Vášáryová, nie každý človek sa bude smiať z príspevku 1 500 korún tak ako váš manžel Milan Lasica. Vy by ste si mali už raz konečne uvedomiť, že nie každý žije v tejto spoločnosti na takej úrovni, ako sa nám snažíte vy tuná predostierať. Mali by ste si uvedomiť, že tých 1 500 korún, ktoré dostanú títo dôchodcovia ako príspevok od štátu, zabezpečí mnoho rodinám, ktoré žijú teraz v biede len vďaka pôsobeniu vášho osemročného pôsobenia vašej vlády, kde vy ste zastávali nemalý významný post, dôstojné prežitie vianočných sviatkov. Ďakujem. (Potlesk.)
Pellegrini, Peter, predseda NR SR (2023-12-07):
Pán poslanec Pročko.
Bugár, Béla, podpredseda NR SR (2017-03-22):
Pán poslanec Budaj.
P. Minárik, poslanec: (2006-09-07):
Gestorský výbor prerokoval predložené návrhy kandidátov na voľbu členov Rady Slovenskej televízie a konštatoval, že kandidáti pod poradovými číslami 1 až 36 spĺňajú všetky podmienky a náležitosti. Predložené návrhy sú v súlade s kritériami uvedenými v § 10 ods. 2 až 6 zákona č. 16/2004 Z. z. U kandidátov uvedených pod poradovými číslami 3, 18, 22...
Pellegrini, Peter, podpredseda NR SR (2020-09-29):
Vážené panie poslankyne, vážení páni poslanci, pokračujeme v poludňajšom, v popoludňajšom rokovaní ôsmeho dňa 12. schôdze Národnej rady v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 154). Poprosím pani poslankyňu Záborskú, ktorá už zaujala svoje miesto, aj pána poslanca Šefčíka, aby sa zhostil úlohy spravodajcu. Ďalšou v porodí z písomne prihlásených rečníkov do rozpravy je pani poslankyňa Jana Bittó Cigániková za klub SaS, ktorej týmto odovzdávam slovo. Po nej sa pripraví pán poslanec Šefčík, ktorý je prihlásený do písomnej rozpravy. Nech sa páči, pani poslankyňa. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Kalmárová, Viera, poslankyňa NR SR (2024-01-12):
Ďakujem pekne za slovo. Pán kolega tento zákon v komprimovanej podobe nazval lex únos štátu a po tých skúsenostiach, ktoré tu máme za posledné dni, pridávam ešte k tomu prívlastok ´minor´, lebo sa ešte dožijem aj iného rozmeru. Reakcia pani prezidentky je dôkazom, že sme mali dobrý postreh. Nielen preto, že ho predkladala vláda v skrátenom legislatívnom konaní, ale aj preto a najmä preto, že vedie cez faktickú likvidáciu nezávislosti tých úradov, ktoré z logiky veci nemajú podliehať politickému riadeniu a až teda ku priznaniu monopolu na udeľovanie licencií na vývoz a dovoz zbraní len jednému subjektu, teda ministerstvu obrany bez toho, aby krížovú kontrolu vykonalo ministerstvo zahraničných vecí a SIS. A nesmierne ma zaujala tá včerajšia hodina otázok, keď minister zahraničných vecí na otázku uviedol, že nič sa nestalo, jeho ministerstvo bolo a aj ostáva súčasťou reťazca, od ktorého závisí udeľovanie vývozných a dovozných licencií na zbrane. A sama sa teda pýtam, či si pán minister nevšimol podstatu tejto zmeny alebo tej zmene nerozumie, alebo či s ňou vôbec súhlasí. A ak s ňou teda súhlasí, tak o čom to svedčí? Či jeho, či o jeho kompetencii pre výkon funkcie, ktorú zastáva, alebo rozdielnej miere jeho vplyvu a, a o jeho pozícii v strane SMER v porovnaní s vplyvom osoby pána ministra obrany. A keďže väčšina vecí sa nedeje len tak, všetko má svoj dôvod, tak teda aký benefit bude prameniť z tejto zmeny pre ministerstvo obrany alebo skôr pre samotného ministra obrany? A toto všetko ukáže čas, pokiaľ ho v tejto veci rýchlo a užitočne nevyužije Ústavný súd. Ďakujem.
S. Kahanec, poslanec: (2010-05-25):
Na začiatku ste, pán podpredseda, spomínali Grécko. No myslím si, že podobná vážna téma ako táto téma bolo aj Grécko, napriek tomu ste toto Grécko neboli ochotní pustiť do parlamentu a rokovať aj o týchto vážnych krokoch, ktoré bolo potrebné urobiť a ktoré je potrebné urobiť. A na konci ste spomínali Schumana, veľkého politika z minulosti, kresťanského politika z minulosti, a odvolávali ste sa na citát, ktorý povedal. Ja by som bol veľmi rád – a ináč by to tu vyzeralo –, ak by ste jeho myšlienky presadzovali ako vládna koalícia vo svojej konkrétnej politike. Nemuseli by sme mať celý ten štvorročný vývoj preplnený iba kauzami, ale v inom duchu a v inom spoločenstve, v akom presadzoval veľký politik Schuman. Ďakujem pekne.
Laššáková, Jana, podpredsedníčka NR SR (2015-06-30):
Ďakujem pekne. Poprosím vás, zaujmite miesto určené pre navrhovateľov. Prosím spoločnú spravodajkyňu z výboru pre sociálne veci poslankyňu Vieru Šedivcovú, aby podala správu o výsledku prerokovania návrhu vo výboroch. Nech sa páči, pani spravodajkyňa.
P. Kresák, poslanec: (2001-10-04):
Prvá tlač, dátum podania 21. jún, navrhovaná účinnosť 1. júl. S druhou tlačou, ktorá sa údajne podľa predkladateľky viaže na 27. júl svojím dátumom, nemám s tým problém, možno to tak je, má tuná 2. júl a dátum účinnosti odo dňa vyhlásenia. Len v čom je problém? Táto druhá tlač, ktorá sa mala viazať na dátum podania 27. jún, bola podaná 2 dni po tom, ako ten čl. 130 stratil účinnosť a bol vymazaný z platného právneho poriadku. Nuž teda ozaj ťažko sa dá porozumieť, ako mohla predkladateľka mať úmysel novelizovať znenie, ktoré nie je súčasťou platného právneho poriadku. Ale tu by som mohol opakovať tie isté argumenty donekonečna. Vrátim sa k faktom a veľmi pokojne poviem jednu vec. Občania Slovenskej republiky, ak vy ste využívali čl. 130 ods. 3 do 1. januára, po 1. januári keď budete mať možnosť na to, aby Ústavný súd skutočne účinne chránil vaše práva a povinnosti, túto možnosť stratíte, pretože raz keď sa vaša vec rozhodne, bude musieť byť odmietnutá, pretože bude platiť tá stará právnická res iudicata. Ak vydržíte, my tam vytvoríme legisvakačnú lehotu v zákone o Ústavnom súde, o postavení jeho sudcov, ako sme to povedali, ktorá každému umožní 3 mesiace po 1. januári uplatniť porušenie práv a slobôd, ku ktorému mohlo prísť alebo prišlo v tomto relevantnom období. A potom bude možná správna a oprávnená satisfakcia. Nuž každý sa musí rozhodnúť, či chce dostať dnes od štátu iba konštatovanie, že má pravdu, alebo či chce dostať zajtra za to isté konštatovanie, že má pravdu, satisfakciu a azda aj finančné vyrovnanie. Ďakujem vám pekne. I. Presperín, podpredseda NR SR: Ďakujem pekne, pán poslanec. Prerušujem rokovanie o tomto návrhu zákona. Vážení páni poslanci, pani poslankyne, je o 6 minút 21.00 hodín. Myslím si, že nemá zmysel, aby sme začínali s ďalším návrhom zákona. Prerušujem rokovanie Národnej rady do zajtra do 9.00 hodiny. Pani poslankyňa Tóthová, ešte predtým sa spýtam, či nechcete stiahnuť ten návrh zákona, ktorý je teraz druhý v poradí. (Hlas poslankyne K. Tóthovej z pléna.) Nie ako my chceme, no musíte vy povedať, či stiahnete ten zákon, či nie. Nestiahnete ho? Nech sa páči. (Hlas poslankyne K. Tóthovej z pléna.) Nie, dneska už nie určite. Ďakujem pekne. Prajem vám dobrú noc. (Prerušenie rokovania o 20.55 hodine.)
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 147 poslancov, za 95, zdržalo sa 50, 2 nehlasovali. Konštatujem, že tieto body pána poslanca Balódiho sme schválili.
T. Cabaj, podpredseda NR SR: (2010-02-05):
Nech sa páči, pán poslanec, máte možnosť vystúpiť v rozprave.
Blanár, Juraj, podpredseda NR SR (2021-05-10):
Na vaše vystúpenie 13 faktických poznámok. Ako prvá vystúpi pani poslankyňa Vladimíra Marcinková, nech sa páči, máte slovo.
Kamenický, Ladislav, poslanec NR SR (2022-11-30):
Ďakujem pekne. Pán Gyimesi, poviem jednu vec. Mýlite si 13. dôchodok so 14. dôchodkom. Ten štrnásty dôchodok, čo vy nazývate, tak to nie je dôchodok, to je sociálna dávka, aj ten 13. je sociálna dávka. My sme navrhovali 13. plnohodnotný dôchodok, kde ste tých dôchodcov v podstate okradli každý rok o 280 miliónov krát tri roky, 840 miliónov. Čo sa týka pána Kuriaka, no vy hovoríte o tom dlhu, že vám percentuálne klesá, pán Kuriak. Lenže pozrite si aj čísla. HDP vám stúpajú, v podstate okolo 100 miliárd bolo HDP za našich čias, teraz je 122 miliárd vďaka inflácii, a hovoríte o percentách. Ja vám ale poviem, ako vám rástol dlh z absolútnych hodnotách. V roku 2019 sme vám odovzdali dlh Slovenskej republiky na úrovni 45,3 miliardy. V roku 2020 už to bolo o 10, o 10 miliárd viac, to bolo 55 miliárd, v roku 2022 v rozpočte máte 65 miliárd, hej, a v roku 2023 máte 77,7 miliardy. Takže neoháňajme sa len percentami, ale pozrime sa na absolútne čísla. Je to nárast o 56 %. 56 % za tri roky toho, čo sa tu naakumuloval dlh od vzniku Slovenskej republiky až do roku 2019. Toto je proste skutočnosť. Takže môžme sa baviť o číslach, ale potom sa musíme baviť aj o HDP a o ostatných veciach. Ďakujem pekne.
Žiga, Peter, podpredseda NR SR (2024-01-10):
S reakciou na faktické poznámky pán poslanec Prostredník.
Blaha, Ľuboš, podpredseda NR SR (2024-06-11):
Ďakujem pekne, pán minister. Dávam slovo spoločnému spravodajcovi z výboru pre hospodárske záležitosti pánovi poslancovi Justínovi Sedlákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Figeľ, Ján, podpredseda NR SR (2015-06-17):
Ďakujem pekne, otváram rozpravu, do ktorej som dostal aj písomnú prihlášku so štyrmi menami, za klub MOST – HÍD Arpád Érsek a potom tri individuálne prihlášky, Peter Vörös, Martin Fronc a Martin Poliačik. Takže nech sa páči v tomto poradí. Prvým rečníkom je Érsek Arpád. (Reakcia z pléna.) Tak to bude aj na tabuli.